ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ

**ОЦЕНА РЕЗУЛТАТА НАУЧНОГ И ИСТРАЖИВАЧКОГ РАДА КАНДИДАТА**

У Пријави кандидаткиње Милене Милосављевић Стевић наведенa су три рада, сви у категорији М51, од којих су два написана у последњих пет година то јест у периоду који се процењује у сврху избора. На основу ове научне продукције она не испуњава услов прописан Ближим критеријумима за избор наставника Универзитета у Нишу за избор у звање доцента: у последњих пет година најмање један рад, објављен у часопису:

− категорије М21, или

− категорије М22, или

− категорије М23 са петогодишњим импакт фактором већим од 0.49 према Томсон Ројтерс листи, или

− са SSCI листе, или

− са SCI листе,

у којем је првопотписани аутор, при чему рад у часописима наведених категорија и листи, кандидат може заменити са два рада у часописима који се издају на енглеском, француском, немачком или руском језику, у којима је бар у једном раду првопотписани аутор,

Ово стање констатује и Комисија у Извештају: „На основу пријављених радова, кандидаткиња Милена Милосављевић Стевић нема потребан број нити разуђеност радова по категоријама које прописују *Ближи критеријумима за избор наставника* Универзитета у Нишу и *Правилник о избору у звања сарадника* Филозофског факултета, за избор наставника у звању доцента. Поред тога, на основу анализираних радова уочава се доминантна усмереност кандидаткиње на тему националног идентитета, посебно мањинског национализма, којој се приступа из политиколошке перспективе, што их не сврстава у ужу научну област Социологије, а посебно не у област Социологија града, и само делимично односно индиректно их повезује са облашћу Историје социјалних теорија.“

На основу наведеног, Веће Департмана за социологију предлаже Изборном већу Филозофског факултета да усвоји **негативну оцену** резултата научног и истраживачког рада кандидаткиње Милене Милосављевић Стевић јер на основу објављених радова не испуњава услове за избор у звање *доцент* или *ванредни професор* за ужу научну област Социологија (*Социологија града* и *Историја социјалних теорија II*).

Ниш, 29. 1. 2024.

Управница Департмана за социологију

Проф. др Данијела Гавриловић